አቅሊም ዐንሰባ

አቅሊም ዐንሰበ እት 11
ሙዴርያት ለትካፈለ እትገብእ፡
እለን ሙዴርያት እለን መዲነት
ከረን፡ ምዴርያት ሐጋት፡
ከርከበት፡ ሰልዐ፡ አስማጥ፡
ሐልሐል፡ ሐመልማሎ፡ ሀበሮ፡
ገለብ፡ ዔለበርዕድ ወዐዲተከሌዛን
ቱ፣ ከእንዴ አትሌነ እብ ሰበት
መዲነት ከረን እግል ንርኤቱ።-
መዲነት ከረን ምን አስመረ
እንክር ቅብለት ምውዳቅ ጸሓይ
ሐድ 91 ኪሎ ሜተር ራይመት
ለህሌት ሐቆ ከረን እብ ግርመተ
ወፍይሔሀ እብ ካልኣይት ደረጀት
ለትትረተብ መዲነት ተ፣
ከረን እብ ግርመተ ለትፈናተው
ሔልየት ዐድነ እብ ሰበተ
ወእብለ እብ አፌተ ለለሐልፍ
ሕሊል ዐንሰበ ብዙሕ ሓልያም
ወስንቁያም ቶም፣ ሕላዮም ህዬ
ስያሰት አውመ ምን ዓዳት
ለትበገሰ ሌጠ እንዴ ኢገብእ እብ
ግርመተ ወመካርታማቱ።
ከረን እብ ናይ ጠቢዐት መካሪተ
አከለት ቀበት ጢሾሀ ትመስል፣
አከለት ለመስለ ህዬ ገዱ ወብሶቱ፣
እግልሚ አከለት ለትፈደለት ነበረ
ክለን ቆሚያትና ሰበት ገብአት እብ
ክሉ ፍቲት ምን ገብአት እግል
ምዔሸት ሌጠ እንዴ ኢትገብእ
እግል ሕሽመትመ ትገብእ፣ ከረን
ህዬ እግል ስካነ ወቤጽሐተ ጥዕም
አከለት ብልቱበት ትመስል፣
ከረን እብ ጠቢዐተ ዲብ
እስራተጂያይት አካን ህሌት፣
ሰበት እሊ ምን አትራክ እንዴ
አምበትከ ክሎም መስተዕምረት
ዕንታቶም ወእገሮም ከረው
እተ፣ ዐባዪ ሜርሐት ደያናትመ
መርከዝ እምነቶም ውደወ፣
ለዲብለ መዲነት ለህለ መሳግድ
ወከናይስመ መሰል ናይ እሊቱ፣

አቅሊም ዐንሰበ

አቅሊም ዐንሰባ ወሮት ምና 6 አቀሊም ኤርትሪየ ቱ ወዐሲምቱ ሀዬ መዲነት ከረን ተ: እቅሊም ዐንሰበ ኢንዴ ይልትበሀል በዲር አቅሊም ሰንሒት ልትበሀል ዐለ:: ከመ ልትበሀል ስሜት ለ አቅሊም ምና መሐዝ ዐንሰበ ንስእት ተ ልትበሀል:  

አቅሊሞ ዐንሰበ ሰኒ እሙር ቱ እብ ፊርየ ቱ ከምሰል እክል ብልቱግ ዎ መሸለ ዎለ ገምል ጀረዲኑ    

መሐዝ ዐንሰበ መን ደዋይሕ አስመራ ነብዕ ዎ እብ  ከረን ኤንዴ በትከ ዎ ዐንሰበተት እስከ ምድር ሱደን ለአቴ:: እት አቅሊም ዐንሰበ 11 ምዴርየት ልትርከበ:: ህተን ሀዬ 

1: ከረን

2: ዐለበርዕድ

3: ገለብ

4: ሐጋት (ሐጋዝ)

5: ሐመልመሎ

6: ሐልሐል

7: አስማጥ

8: ዐድተከለዘን

9: ሀበሮ

11: ሪከብ